वे दो जगह
जहाँ मुझे सबसे ज़्यादा आज़ाद महसूस होता है
वे असल में जगह नही हैं
वे लम्हें हैं
पहला नृत्य में हैं
गुरुत्वाकर्षण के खिलाफ बढ़ने
और अपने नीचे हवा को महसूस करने के
बीच में कहीं होता है अपने शरीर से प्यार करना
मैं नाच रहा हूँ और हवा मुझे ले जा रही है
जैसे मैं कभी नीचे नहीं आ सकता।
वह दूसरी जगह जहाँ मुझे आज़ाद लगता है
वह है फुटबॉल के पिच पर गोल स्कोर करने के बाद
मेरे शरीर रसायन भर जाता है
जो एपिपेन में डालते हैं, मृत को फिर से जीवित करने के लिए,
और मैं भारहीन हो जाता हूँ,
बेरंग
यह है मेरी कहानी: मैं एक समकालीन कला केंद्र में क्यूरेटर हूँ
पर असल में मेरा उस कला में विश्वास ही नही है जिससे खून, पसीना या आँसू नही बहते
मैं फर्ज़ करता हूँ कि मेरे बच्चे ऐसे ज़माने में जीएँगे
जहाँ ताज़ा पानी और हमदर्दी सबसे कीमती चीज़े होंगी
मुझे सुंदर नृत्य और भव्य मूर्तिकला पसंद है,
उतना ही जितना हर किसी को पसंद है,
पर मुझे उसके साथ कुछ और चाहिए |
मुझे सौंदर्य की उत्कृष्टता से मोहित करो
और मुझे कोई अभ्यास या उपकरण दो जिससे उस प्रेरणा को
समझ और कार्य में बदला जा सकता है
जैसे मैं एक थिएटर का निर्माता हूंँ, पर मुझे खेल-कूद बहुत पसंद है
जब मैं अपनी नई रचना, पीलोटा, पर काम कर रहा था,
मैंने बहुत सोचा कि अमेरिका के नए संदर्भ में, फुटबॉल कैसे
मेरे अपने आप्रवासी परिवार के लिए निरंतरता, सामान्यता और एक समुदाय की भावना
पैदा करने का माध्यं था
इस स्थिति में जहाँ लोग विदेशियों से घृणा करते थे व आप्रवासी होने की पहचान पर हमला
हो रहा था, मैं यह सोचना चाहता था
कि कैसे यह खेल एक सकारात्मक साधन बन सकता है,
पहली पीढ़ी के अमेरिकी व परदेशवासी बच्चों के लिए,
उन्हें यह एहसास दिलाने के लिए कि फ़ील्ड पर हो रहे चाल-चलन भी
सामाजिक व राजनीतिक सीमाओं पर हो रहे यात्रियों के चाल-चलन जैसे ही हैं
चाहे फ़ुटबॉल खिलाड़ी हो या न हो
अमेरिका में आप्रवासी जिस ज़मीन पर खेलते हैं वह खतरे से भरी ही होती है |
मैं बच्चों को यह ही समझाना चाहता था
कि जिस ताकत के बल पर वे अगले गोल की योजना बनाते हैं
उस ही से वे अगले ब्लाॅक तक का रास्ता भी ढूँढ सकते हैं |
मेरी नज़र में, आज़ादी जिस्म में होती है |
हम इसके बारे में संक्षेप में और विभाजित होकर भी
बात करते हैं, जैसे "हमारे स्वतंत्रता की रक्षा करो", "यह दीवार बनाओ", "हमारी
आज़ादी के कारण वे हमसे नफरत करते हैं"
हमारे पास यह सारे सिस्टम्स हैं, जो खूबसूरती से डिज़ाइन किए गए हैं
हमें क़ैद करने या देश से निकालने के लिए,
पर आज़ादी को कैसे डिज़ाइन किया जा सकता है?
इन बच्चों के लिए,मैं इस सोच को उनके अंदर बसी किसी ऐसे चीज़ से जोड़ना चाहता था
जो उनसे कोई छीन नही सकता,
तो मैंने एक ऐसा पाठ्यक्रम बनाया,
जिसका एक भाग है राजनीति-विज्ञान की कक्षा व दूसरा हिस्सा है फुटबॉल की प्रतियोगिता
एक कला उत्सव के तहत |
यह पीलोटा के पूछताछ के क्षेत्र का उपयोग करता है,
युवकों के लिए खेलों पर आधारित एक राजनीतिक कार्य-योजना बनाने के लिए
इस परियोजना का नाम है "मूविंग आॅन्ड पासिंग" |
यह पाठ्यक्रम के विकास, स्थिति-विशिष्ट व्यवहार,
व खुशियों की राजनीति को संघटित करती है,
फुटबॉल को रूपक के तौर पर उपयोग करते हुए, आप्रवासी युवकों के
बीच हो रही छेड़छाड़ के तत्काल प्रश्न के लिए |
कल्पना कीजिए कि आप होंडुरास से आए एक 15 साल के बच्चे हो हो
और अब आप हार्लेम में रह रहे है,
या फिर आप वाशिंगटन डीसी में पैदा हुई दो नाइजीरियाई आप्रवासियों की 13 साल की बच्ची
हो |आपको यह खेल पसंद है |
आप अपने लोगों के साथ मैदान में है |
आप बस कुछ 15 मिनिट से शंकुओं में से ड्रिबल करने का
अभ्यास कर रहे है,
और तब ही, एक बैंड मुँह उठाए मैदान में चला आता है
मैं इस खेल की खुशी को संस्कृति के उत्साह के साथ जोड़ना चाहता हूँ,
इस खेल के खुशी के स्थान को
उस ही भौतिक स्थान पर पाने के लिए,
जहाँ हम कला के कारण राजनीतिक रूप से अवगत होते है,
आज़ादी के लिए घास पर बिछाई हुई रंगभूमि |
हम एक हफ़्ता बिताते हैं
यह समझने में कि मिडफील्डर ब्लैक लाइव्स मैटर की व्याख्या कैसे करेगा,
या फिर गोलकीपर बंदूक के नियंत्रण की व्याख्या कैसे करेगा,
या फ़िर एक डिफेंडर का अंदाज़ अमेरिकी असाधारणता की सीमाओं को
कितने उप्युक्त प्रकार से दर्शाता है
जैसे हम मैदान में पदों की जाँच करते हैं,
हम अपनी स्वतंत्रताओं को नाम भी देते हैं और उनकी कल्पना भी करते हैं |
पता नहीं, यार, फ़ुटबॉल
इस दुनिया में वह इकलौती चीज़ है जो हम सब एक साथ करने के लिए तैयार हो सकते हैं
जानते हो आप? यह जैसे इस घूमते हुए गोले का आधिकारिक खेल है |
मैं ऐसी स्थिति में होना चाहता हूँ कि मैं इस खेल की खुशी को
उस हमेशा चलने वाले फुटबॉलर के साथ जोड़ सकू,
उस चलते फुटबॉलर को
उन आप्रवासियों के साथ जोड़ सकू जो भी बेहतर जगह की तलाश में चले थे |
इन बच्चों के बीच, मैं उनके परिवार के इतिहास को
गोल करनेवाले के आनंद के साथ जोड़ना चाहता हूँ,
एक परिवार, जैसे वह एहसास जब गेंद गोलकीपर को पार कर जाता है,
आज़ादी के सबसे करीब जानेवाली चीज़ |
शुक्रिया
( तालियाँ )